आधी रात के बाद कानों में ‘मम्मीजी, मम्मीजी’ की फुसफुसाहट सुन मैं चौंककर उठ बैठी. नववधू मेघा अपने रात्रि परिवेश में ही मुझे उठाने का प्रयास कर रही थी. फुसफुसाहट इस बात का संकेत थी कि उसे नीरज के उठ जाने का भय था. किसी अनिष्ट की आशंका से मैं कांप उठी. कहीं प्रथमयामिनी में ही हर्ष ने ममा के प्रति लाड़ जताते हुए कुछ ऐसी-वैसी बात तो नहीं कह दी कि मियां-बीवी लड़ बैठे और मेघा उसे बुलाने आ गई. मेरी घबराहट भांपकर मेघा फिर फुसफुसाई, “हर्ष की तबियत कुछ ठीक नहीं है. आपको बुला रहे हैं.”